סטיבן קוקר

סטיבן רוי קוקר (באנגלית: Steven Roy Caulker; נולד ב-29 בדצמבר 1991 בפלטהאם שבאנגליה) הוא כדורגלן אנגלי המשחק בעמדת הבלם בנבחרת סיירה לאון. בין השנים 2009–2013 שיחק קוקר בטוטנהאם הוטספר מהפרמייר ליג, והושאל ליאוביל טאון, לבריסטול סיטי ולסוונסי סיטי. ב-31 ביולי 2013 חתם קוקר על חוזה לארבע עונות בקרדיף סיטי, העולה החדשה לפרמייר ליג. ב-22 ביולי 2014 חתם קוקר על חוזה לארבע עונות בקווינס פארק ריינג'רס. ב-29 ביולי 2015 הושאל לסאות'המפטון למשך עונה. ב-12 בינואר 2016 בוטלה השאלתו של קוקר לסאות'המפטון, והוא הושאל לליברפול עד לתום עונת 2015/2016. ב-8 בפברואר 2018 חתם קוקר על חוזה לעונה וחצי בדנדי מליגת העל הסקוטית. ב-15 בינואר 2019 חתם קוקר באלניהספור מליגת העל הטורקית. ב-19 באפריל הוא היה יחד עם חברי קבוצתו על מיניבוס שהתהפך באלניה, בתאונה בה נהרג חברו לקבוצה יוזף שוראל. קוקר ומספר מחברי קבוצתו הועברו לבית החולים עם פציעות לא מסכנות חיים. ב-30 ביוני 2021 חתם קוקר בפנרבחצ'ה מליגת העל הטורקית. ב-8 בספטמבר 2021 חתם בגזיאנטפ מליגת העל הטורקית. קוקר שיחק בנבחרות הצעירות של אנגליה. ב-13 בינואר 2012 נכלל קוקר ברשימת המועדונים לסגל נבחרת בריטניה במסגרת טורניר הכדורגל באולימפיאדת לונדון 2012. ב-2 ביולי 2012 אושר כי קוקר הוא חלק מסגל נבחרת בריטניה בטורניר. הוא ערך את הופעת הבכורה שלו בנבחרת במשחק ידידות קדם אולימפי, בו הפסידה נבחרת בריטניה לנבחרת האולימפית של ברזיל. הוא פתח בכל שלושת משחקי נבחרתו בשלב הבתים של הטורניר האולימפי, וסייע לשמירה על רשת נקייה במשחק מול הנבחרת האולימפית של אורוגוואי, ונבחרתו העפילה לשלבים המכריעים של הטורניר. בסך הכל ערך קוקר חמש הופעות בטורניר האולימפי, שהסתיים עבור נבחרת בריטניה בהפסד בדו-קרב בעיטות עונשין לנבחרת האולימפית של קוריאה הדרומית בשלב רבע הגמר. ב-10 באוגוסט 2012, כחלק מריענון סגל נבחרת אנגליה הבוגרת, זומן קוקר לסגל הנבחרת לקראת משחק ידידות נגד נבחרת איטליה, אך לא שיחק בו. ב-8 בנובמבר זומן בפעם השנייה על-ידי מאמן נבחרת אנגליה רוי הודג'סון לסגל הנבחרת, לקראת משחק ידידות נגד נבחרת שוודיה. ב-14 בנובמבר הוא פתח בהרכב במשחק נגד נבחרת שוודיה, ואף הבקיע את שערו היחיד בנבחרת. הוא שיחק 74 דקות במשחק, בו הפסידה נבחרת אנגליה בתוצאה 2–4. זו הייתה הופעתו היחידה בנבחרת. בחודש נובמבר 2013 אישר עוזר מאמן נבחרת סקוטלנד מארק מקגי את התעניינות הנבחרת בשירותיו של קוקר, אשר רשאי לשחק עבור נבחרת סקוטלנד בשל מוצאה של סבתו. מכיוון שהופעתו היחידה בנבחרת אנגליה הייתה במשחק ידידות, הוא קיבל אישור להחליף נבחרת. בחודש מרץ 2018 הביע קוקר את רצונו לשחק עבור נבחרת סקוטלנד. בחודש אוקטובר 2019 יצר קוקר קשר עם עוזר מאמן נבחרת סקוטלנד סטיבן ריד והביע את רצונו לשחק בנבחרת. בחודש דצמבר 2020 הביע קוקר את רצונו לשחק ברמה הבינלאומית, בין אם עבור נבחרת אנגליה ובין אם עבור נבחרת סקוטלנד. בחודש אוקטובר 2021 הודיע קוקר כי הוא מחכה לאישור של פיפ"א על-מנת לעבור לנבחרת סיירה לאון. הוא שיחק עבור הנבחרת במשחק לא רשמי במרוקו נגד שחקנים מקומיים, בו הפסידה נבחרתו בתוצאה 1–2. ב-17 בדצמבר קיבל קוקר אישור מפיפ"א עבור מעברו לנבחרת סיירה לאון, והפך זמין עבור הנבחרת לקראת טורניר גביע אפריקה לאומות 2021. שלושה ימים לאחר מכן, נכלל קוקר בסגל המורחב של נבחרת סיירה לאון לקראת הטורניר. ב-11 בינואר 2022 ערך את הופעת הבכורה שלו בנבחרת, בתיקו 0–0 נגד נבחרת אלג'יריה במשחק הראשון בשלב הבתים של הטורניר. מדיה וקבצים בנושא סטיבן קוקר בוויקישיתוף סטיבן קוקר, באתר Transfermarkt סטיבן קוקר, באתר Soccerway סטיבן קוקר, באתר BDFutbol סטיבן קוקר, באתר WorldFootball.net סטיבן קוקר, באתר National Football Teams סטיבן קוקר, באתר FootballDatabase.eu Steven Caulker joins Cardiff from Tottenham for record fee באתר BBC, ‏ 31 ביולי 2013 (באנגלית) QPR sign England defender Steven Caulker באתר הרשמי של קווינס פארק ריינג'רס, 22 ביולי 2014 (באנגלית) Southampton: Steven Caulker signs on loan from QPR באתר BBC, ‏ 29 ביולי 2015 (באנגלית) Steven Caulker: Liverpool sign QPR defender on loan באתר BBC, ‏ 12 בינואר 2016 (באנגלית) Caulker signs באתר הרשמי של דנדי, 8 בפברואר 2018 (באנגלית) Steven Caulker signs for Turkish side Alanyaspor באתר BBC, ‏ 15 בינואר 2019 (באנגלית) Former England player Steven Caulker and ex-Newcastle striker Papiss Cisse injured in crash באתר Metro, ‏ 29 באפריל 2019 (באנגלית) Steven Caulker: Former England defender joins Fenerbahce באתר BBC, ‏ 30 ביוני 2021 (באנגלית) Brendan Rodgers gives Swansea City players 2012 Olympic blessing באתר BBC, ‏ 13 בינואר 2012 (באנגלית) London 2012: Tom Cleverley in Team GB football squad באתר BBC, ‏ 2 ביולי 2012 (באנגלית) Great Britain 2–0 Brazil באתר BBC, ‏ 20 ביולי 2012 (באנגלית) First round Group A:Great Britain 1–0 Uruguay באתר הרשמי של הוועד האולימפי הבינלאומי, 1 באוגוסט 2012 (באנגלית) Quarter-final:Great Britain 1–1 Korea Republic באתר הרשמי של הוועד האולימפי הבינלאומי, 4 באוגוסט 2021 (באנגלית) Michael Carrick recalled by England for Italy friendly באתר BBC, ‏ 10 באוגוסט 2012 (באנגלית) Wilshere, Sterling, Shelvey & Osman in England squad באתר BBC, ‏ 8 בנובמבר 2012 (באנגלית) Sweden 4–2 England באתר BBC, ‏ 14 בנובמבר 2012 (באנגלית) England cap Steven Caulker keen to answer Scotland's defensive SOS באתר The National, ‏ 8 באוקטובר 2019 (באנגלית) International news: Mark McGhee invites Steven Caulker to play for Scotland באתר סקיי ניוז, ‏ 13 בנובמבר 2013 (באנגלית) England cap Steven Caulker wants to play for Scotland באתר The National, ‏ 10 במרץ 2018 (באנגלית) Steven Caulker: Former Tottenham, Liverpool and QPR defender has found 'inner peace' at Alanyaspor באתר סקיי ניוז, 13 בדצמבר 2020 (באנגלית) Steven Caulker: Former Spurs defender set for Sierra Leone debut באתר BBC, ‏ 1 באוקטובר 2021 (באנגלית) Steven Caulker: Representing Sierra Leone a 'huge honour' באתר BBC, ‏ 19 באוקטובר 2021 (באנגלית) Steven Caulker: Ex-England defender cleared to play for Sierra Leone by Fifa באתר BBC, ‏ 17 בדצמבר 2021 (באנגלית) John Keister names 40-man preliminary squad for Afcon באתר הרשמי של התאחדות הכדורגל של סיירה לאון, 20 בדצמבר 2021 (באנגלית)